《高台古树行为区茂对昆玉作其树先大夫手植也》
明代·李之世

此树生来如许久，闻道台成树已有。树根入土知几深，土面蟠根已半朽。

暗想累台覆土时，根株著土一齐移。台高不改旧规格，树古年年发新枝。

五马门前一径深，森森台畔表乔林。为言世远思培植，更筑崇基护绿阴。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。